google/wiki40b huggingface dataset:
Radio Rana

Radio Rana er en lokalradiostasjon i Mo i Rana i Rana kommune i Nordland. Utgiver er LokalRadioens venner. Lokalradiostasjonen markedsfører seg under slagordet: Lokalradioen i polarsirkelbyen Mo i Rana.

Historie

Radio Rana ble opprettet i 1984, først som AL senere som AS. Radio Rana delte konsesjonen for Rana de første årene med Radio RV og overtok frekvensen helt da Radio RV få år etter ble lagt ned. Radiostasjonen var fra starten eid av lokale eiere som lag og foreninger i kommunen. Gjennom årene har radiostasjonen skiftet eiere flere ganger. «Radio Rana» var stasjonsnavnet i mange år. Senere ble det ”Radio 3 Rana” etter at det ble nye eiere bak medieselskapet Radio Rana AS og til sist ”NRJ Rana” med medieselskapet Argus-Media AS som konsesjonseier. I 2011 trakk Argus-Media AS seg ut av Rana og sa opp konsesjonsavtalen med Medietilsynet. Lokalradiostasjonene hadde fra starten av et stort antall frivillige medarbeidere som gjennom årene var store bidragsytere med radiostoff. I 2006 organiserte de seg og ble foreningen ”LokalRadioens venner” (LRV).
LokalRadioens Venner fikk i 2012 tildelt lokalradiokonsesjon i Rana og markedsfører denne som ”Radio Rana - Lokalradioen i polarsirkelbyen Mo i Rana”.
Fornasinius hermes

Utseende

En stor, svært kraftig, svart gullbasse med gulaktige tegninger. Hannen har et langt, T-formet horn i pannen og kraftige pigger på siden av hodet.
Arten ligner mye på Fornasinius fornasinii men kan kjennes blant annet på at leggene på forbeina har tre tenner.

Levevis

Som vanlig for Cetoniinae lever larvene i jorden. I motsetning til mange andre gullbasser er disse artene tilsynelatende meget vanskelige å avle opp i fangenskap. Dette kan være fordi billene er svært aggressive og gjerne dreper og eter hverandre. De voksne billene eter gjerne råtnende frukt, og graver ned det de ikke klarer å ete med én gang. Muligens er larvene avhengige av frukt som foreldrene har gravd ned, for å  overleve.

Utbredelse

Arten er kjent fra det nordøstlige Uganda.
Orges Shehi

Landslaget

Han ble tatt ut i Albanias EM-tropp til EM i Frankrike 2016.
Sudans geografi

Sudan er Afrikas tredje største land og verdens sekstende største. Landet grenser til sju andre land og har Rødehavet som eneste tilgang til hav innen landegrensene. Det strømmer mange elver igjennom Sudan og videre til verdens lengste elv, Nilen, som igjen strømmer til Middelhavet.
Pseudotorynorrhina

Utseende

Store (20-40 millimeter), metallisk fargede gullbasser. Hos denne slekten har ikke hannene noe fremspring i pannen, hodet er flatt og avlangt firkantet.

Utbredelse

Slekten er utbredt i Sørøst-Asia.
Zhao Yun

Zhào Yún (tradisjonell kinesisk: 趙雲; forenklet kinesisk: 赵云; ca. 168, Zhending, Changshan (sør for dagens Zhengding i Hebei-229, Hanzhong, i dag Shǎnxī), stilnavn Zǐlóng (子龍), var en kinesisk general aktiv under slutten av Han-dynastiet og begynnelsen av de tre rikers tid under Kinas historie. Zhào Yún tjente først under krigsherren Gongsun Zan fra 191 eller 192, og siden under Liu Bei, som også da tjente under Zan, og hans etterfølger Liu Shan, fra 192 til hans død. I denne perioden deltok han i en rekke slag, og bidro til opprettelsen av kongedømmet Shu Han.
I 1300-tallsromanen Beretningen om de tre kongedømmer, skrevet av Luo Guanzhong, er Zhào Yún en av heltene. Zhào Yún utmerker seg en rekke ganger som en av Liu Beis "fem tigergeneraler" sammen med Guan Yu, Zhang Fei, Huang Zhong og Ma Chao. Han har særlig blitt husket for å ha reddet Liu Beis unge sønn A Dou ved to anledninger, under slaget ved Changban (hvor han ògså reddet Beis kone Gan) og fra A Dous stemor Sun Shangxiang (Sun Quans søster). Den første gangen skal Liu Bei ha kastet spedbarnet i bakken for å ha ført hans general Zǐlóng i fare.
I virkeligheten er mange fakta om Zhàos liv enten usikre eller ukjente på grunn av manglende historiske kilder. Den opprinnelige kilden i Sanguo Zhi, skrevet av Chen Shou, er bare et par hundre tegn lang, mens Pei Songzhis annoterte utgave gir et ganske klart, men fortsatt uferdig bilde av Zhào Yúns liv.
Lopranshólmur

Lopranshólmur er en holme på Færøyene, beliggende ved Lopra på Suðuroy.
Holmen er med sine 3,4 hektar Færøyenes syvende største.
Lamasia lyncides

Utbredelse

Arten er utbredt på Sulawesi og omkringliggende øyer.
Kammer für Arbeiter und Angestellte

Kammer für Arbeiter und Angestellte (AK, i dagligtale ofte bare Arbeiterkammer) er en østerriksk sammenslutning av fagforbund. AK ble opprinnelig grunnlagt i 1920, og representerer omtrent 2,7 millioner medlemmer.
Organisasjonen består av ni delstatsforeninger (én for hver av Østerrikes delstater) og et landsomfattende sekretariat (kalt Bundesarbeitskammer, BAK) i Wien. Innenfor AK finnes det flere fraksjoner, deriblant Fraktion Sozialdemokratischer Gewerkschafter (FSG), Österreichischer Arbeitnehmerinnen- und Arbeitnehmerbund (ÖAAB) og Gewerkschaftlicher Linksblock (GLB).
Siden 1997 har Bundesarbeitskammer blitt ledet av Herbert Tumpel.
VM i kunstløp 1932

VM i kunstløp 1932. Verdensmesterskapet i kunstløp ble arrangert i Montréal i Canada 17 til 20. februar 1932. Det var første gangen som  verdensmesterskapet ble arrangert i Canada.   
Karl Schäfer fra Østerrike vant sitt tredje strake verdensmesterskap i kunstløp for menn og norske Sonja Henie vant sitt sjette strake mesterskap for kvinner. Andrée Brunet og Pierre Brunet fra Frankrike ble verdensmester i parløp.
Zornella cultrigera

Utseende

Zornella cultrigera er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Zornella cultrigera er den eneste norske arten fra denne slekten, så forveksling med andre arter skulle ikke by på et problem. Men flere av dvergedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Jutta

Jutta (hebraisk: יוטה, «strekke ut»/«snu»)  var en by eller landsby i oldtidens Israel som er nevnt i Josvas bok i den hebraiske Bibelen, hvor den nevnes sammen med Maon, Karmel, og Sif. Jutta var en levittby i fjellene eller fjellbygdene i Judea.
I Eusebius av Cæsareas verk Onomasticon, om stedsnavn i Bibelen, nevnes en stor landsby ved navn Juttah, beskrevet som 18 romerske mil fra Eleutheropolis (53 km sørvest for Jerusalem). Det synes å sammenfalle med den senere muslimske landsbyen YuTTa, rundt 1100 meter over havnivået, 8,5 km sør for Hebron og 25 km fra Beit Jebrin (Eleutheropolis). Det er mange graver hogd i berget og vinpresser fra oldtiden spredt rundt landsbyen.
En tradisjon hevder at Jutta var hjemstedet til presten Sakarja og Elisabeth, foreldrene til døperen Johannes, og hvor Johannes selv skal ha blitt født. Av den grunn er stedet årlig besøkt av pilegrimer tilhørende den gresk ortodokse kirke.
Thaigena

Utseende

En middelsstor, avlang, mørk trebukk. Antennene er litt kraftige og betydelig lengre enn kroppen, i alle fall hos hannen, noen av leddene med lange, kraftige hår. Pronotum er sekskantet, lengre enn bredt, dekkvingene jevnbrede. Beina er middels lange med litt fortykkede lår.

Levevis

Som andre trebukker lever larvene av de fleste artene i død ved. De voksne billene er oftest nattaktive. Denne arten mangler flygevinger og kan ikke fly.

Utbredelse

Arten er utbredt i Thailand.
Amerikansk curl

Opprinnelse

De første Amerikanske curl-kattene var hjemløse katter som dukket opp foran huset til familien Rugas i Lakewood, California i juni 1981. En av kattene, en sort hunnkatt ved navn Shulamith, fikk et kull hvor alle kattungene hadde samme, krøllede ører som moren. Hun regnes som stamfaren for alle Amerikanske curl-katter i dag. I 1986 ble for første gang en Amerikansk curl vist frem på utstilling, og i 1992 fikk den langhårede varianten av rasen Championship status av  TICA. I 1999 ble Amerikansk curl den første rasen til å havne i CFAs Championship Class både i divisjonen for korthår og langhår.
Ordnett

Historikk

Ordnett er utviklet av Kunnskapsforlaget, og ble lansert i april 2004. I starten var det bare 6 ordbøker i tjenesten, deriblant Bokmålsordboka. Denne ble fjernet og erstattet med den større Norsk ordbok i desember 2005. Etter dette har utvalget vokst, og det er i dag 50 ordbøker tilgjengelig, på 11 forskjellige språk og innen flere fagområder som økonomi, medisin og teknikk.
Frem til våren 2011 var en Bokmålsordboka/Norsk Ordbok gratis tilgjengelig.
I juni 2011 ble Ordnett lansert i nytt grensesnitt, med bl.a. et helt nytt søk. Også i 2017 gjennomgikk nettstedet endringer i funksjonalitet og design.

Programvare

I 2007 ble det lansert et eget program for Ordnett, kalt Ordnett Pluss, som lastes ned fra Ordnett og installeres på en datamaskin. Fra datamaskinen kan man søke i ordbøkene uten Internett-tilkobling. Programmet er laget for datamaskiner med Windows operativsystem, men det finnes også versjoner for Mac og Linux. Oppdateringer av både dataprogrammet og ordbøkene kan senere skje over Internett.

Apps

I 2010 ble de første ordbok-appene lansert i App Store, etterhvert også i Google Play. De første appene ble lansert som Kunnskapsforlagets Apper, men endret navn i 2012 til Ordnett.
Microhoplomelas

Utseende

En middelsstor, avlang trebukk med noen lyse lengdestriper. Antennene er tynne og noe lengre enn kroppen. Pronotum er rundet uten tenner på sidene. Dekkvingene er jevnbrede.

Levevis

Larvene lever i død ved.

Utbredelse

Slekten er utbredt på Madagaskar.
Filadelfia Bodø

Filadelfia Bodø er en kristen menighet i  Bodø, tilsluttet den norske pinsebevegelsen.
Menigheten har 107 medlemmer.

Historie

Filadelfia i Bodø ble stiftet 3. mars 1940. Den første tiden hadde de møter i lillesalen i Nådens klippe. Menighetene har eget lokale i Fredensborgveien, det ble bygget i 1987.

Misjonsengasjement

Filadelfia Bodø er ikke utsendermenighet og økonomisk ansvarlig for noen misjonærer. Menigheten støtter flere misjons- og omsorgsprosjekter økonomisk.  Stiftelsen Open Heart og arbeidet til Halvard Hasseløy, med hjelp til de aller fattigste av de fattige i flere østeuropeiske land.  Evangeliesenteret,  Steigen Omsorgshjem, drevet av en tverrkirkelig stiftelse som gir tilbud om avvenning fra alkohol eller narkotika avhengighet og familien Elizabeth og Robert Muren i Israel.
Udham Singh Nagar (distrikt)

Demografi

Ved folketellingen i 2011 var det 1 648 367 innbyggere i distriktet, mot 1 235 614 i 2001. Den urbane befolkningen utgjør 35,58 % av befolkningen.
Barn i alderen 0 til 6 år utgjorde 13,56 % i 2011 mot 17,75 % i 2001. Antallet jenter i den alderen per tusen gutter er 896 i 2011 mot 913 i 2001.
Substansverdi

Substansverdi er en verdsettelsesmodell innen finans, som tar utgangspunkt i markedsverdien av eiendelene i ett selskap. Verdien regnes ut ved å trekke fra markedsverdien av gjelden i selskapet, slik at bare substansverdien av egenkapitalen står igjen. Substansverdien av egenkapitalen kan så sammenliknes med børskursen, og kan fortelle hvorvidt selskapet er over- eller underpriset.
Archimestra teleboas

Utseende

En middelsstor, slank sommerfugl. Vingenes er brungrå, med et bredt, hvitt tverrbånd (delvis oppbrutt) og noen svarte flekker langs ytterkanten.

Utbredelse

Denne sjeldne arten er bare kjent fra Hispaniola.
Johannes Paul II katolske universitet i Lublin

Johannes Paul II katolske universitet i Lublin (polsk Katolicki Uniwersytet Lubelski Jana Pawła II, forkortet KUL) er et privat katolsk universitet i Lublin i Polen. Det består av åtte fakulteter og har over 19 000 studenter.
Universitetet ble grunnlagt som Uniwersytet Lubelski i 1918, etter at Polen hadde gjenvunnet sin selvstendighet etter landets tre delinger. I 1928 ble navnet forandret til Katolicki Uniwersytet Lubelski. Universitetet fikk habilitasjonsrett i 1939. Andre verdenskrig og Tysklands okkupasjon av Polen stanset imidlertid universitetets vekst. Under krigen ble universitetet stengt og dets bygninger omdannet til et militærsykehus. Noen professorer og studenter ble sendt til tvangsarbeid i Tyskland, til konsentrasjonsleirer, og en del ble skutt. Høyskolen virket imidlertid som undergrunnsuniversitet og organiserte hemmelig utdanning for sine studenter. 
Universitetet ble gjenopprettet etter krigen i 1944. En rekke fordrevne professorer fra de polske universitetene i Wilno (Vilnius) og Lwów (Lviv), i områder annektert av Sovjetunionen, begynte å forelese her. Men etterkrigstiden frigjorde ikke høyskolens ansatte og studenter fra forfølgelse – denne gangen fra kommunistregimet. Blant annet ble universitetet stadig overvåket av det polske hemmelige politi Służba Bezpieczeństwa, og dets publikasjoner sensurert. 
Bemerkelsesverdig nok klarte universitetet å virke i hele kommunisttiden fra 1944 til 1989. Det var det eneste uavhengige katolske universitet i øst-blokken. Gitt at kommunistregimene søkte totalt monopol over alle undervisningsinstitusjoner, ble opprettholdelsen av universitetets uavhengighet en enorm oppnåelse. Således var det katolske universitetet i Lublin en av de fremste bastionene i kampen mot kommunistregimet i Folkerepublikken Polen. 
Etter kommunismens fall i Polen i 1989 har universitetet blomstret betraktelig – det har frem til i dag firedoblet sitt studenttall og kraftig utvidet sin campus. 
4. april 2005 fikk universitetet dagens navn, til ære for da nettopp avdøde pave Johannes Paul II.
Tele-Semana

Tele-Semana er et latinamerikansk multimedia mediehus og en web-portal som fokuserer på telekomindustrien i verdensdelen, grunnlagt i 2003. Tele-Semana har mer enn 12 000 abonnenter blant ledere og investorer innen telekom, innholdsindustrien og TV-industrien i Latin-Amerika.
Oliver og gjengen

Priser og nominasjoner

Filmen ble nominert til Golden Globe beste originale sang (for sangen «Why Should I Worry?»), og nominert til Young Artist Award for beste familie spillefilm - animasjon.
El Paso Times

El Paso Times er en dagsavis i den amerikanske byen El Paso i Texas. Den ble grunnlagt i 1881 av Marcellus Washington Carrico som ukeavis. Den ble etter ett år dagsavis. Avisen har (2016) et opplag på 65 000 og på 125 000 på søndager. Den er (2017) byens eneste engelskspråklige avis.
Laothus

Utseende

Middelsstore stjertvinger, bakvingen med én kort og én lang, noe bred stjert. Hannens overside er skinnende blå med svarte ytterkanter. Undersiden er brunsvart med brede, skinnende hvite tverrstriper og en oransje flekk ved bakhjørnet. Slekten kjennes lett på den kontrastrikt fargede undersiden.
Noen arter har en påfallende «knøl» på forvingens forkant.

Utbredelse

Slekten er utbredt i Sør- og Mellom-Amerika, fra Mexico i nord til Bolivia og Rio de Janeiro i sør.
Astrid Villaume

Biografi

Astrid Villaume opptrådte opprinnelig som akrobat i danske revyer før andre verdenskrig. Hun skiftet over til teater og ble utdannet ved Odense Teater i perioden 1939–1941. Hun opptrådte deretter på Aarhus Teater i 1941-1945 og på Frederiksberg Teater 1945-1947.
Astrid Villaume gjennomgikk Det kongelige Teaters elevskole med avgang i 1949 og var fast ansatt på teatret samme år. Her spilte hun en lang rekke store roller. Hun hadde siden stor suksess med en rekke film- og TV-roller og for eksempel i Leif Panduros TV-stykke Rundt om Selma.
Astrid Villaume mottok en rekke hederspriser.
Hun var gift med forretningsmannen Carl von Staffeldt, som døde i 1959 og fikk tre barn med ham.
Hun er gravlagt på Frederiksberg ældre kirkegård.
Kjeruber

Kjeruber i Bibelen

Kjeruber omtales i Bibelen som engler av høy rang som har spesielle oppgaver. Kjeruber nevnes 92 ganger i Bibelen, første gang i
1. Mosebok 3:24, der det fortelles at Gud plasserte kjeruber for å vokte inngangen til Edens hage, etter at Adam og Eva var blitt forvist ut av hagen.
Figurer som forestilte kjeruber, hørte med til utstyret i tabernaklet som jødene brukte i ødemarken. På lokket av Paktens Ark var det to kjeruber av gull, én i hver ende, vendt mot hverandre, og hadde ansiktene bøyd nedover, som om de bad. Hver kjerub hadde to vinger som var utbredt oppover og skjermet lokket. (2. Mos. 25:10–21; 37:7–9) På de indre teltdukene i tabernaklet og på forhenget som skilte Det hellige fra Det aller helligste, var det brodert bilder av kjeruber (2. Mos. 26:1,31; 36:8,35).
Kjerubene var ikke framstilt som groteske figurer, eller som små barn. Ifølge et samstemmig vitnesbyrd fra gamle jødiske overleveringer (Bibelen sier ikke noe om dette) hadde disse kjerubene manneskikkelse. Salomos tempel hadde to store kjeruber laget av oliventre og belagt med gull, stående i Det aller helligste. Hver av dem var 4,5 m høy. I Esekiels bok er det beskrevet flere syn som skildrer kjeruber; blant annet et syn av et tempel, der vegger og dører var dekorert med utskårne kjeruber (Esek. 41:17–20,23–25). I et annet syn så ledsager kjeruber Guds himmelvogn, og svarer på en måte til løpere.
Selv om jødene hadde bilder av engler, så ble ikke disse englene tilbedt, i tråd med det andre bud om ikke å lage seg et bilde i den hensikt å tilbe det: «Du skal ikke lage deg noe gudebilde, eller noe slags bilde av det som er oppe i himmelen eller nede på jorden eller i vannet under jorden. Du skal ikke tilbe dem og ikke dyrke dem!» (2. Mos. 20:4,5)
I Esekiel 28:12-19 blir det beskrevet en klagesang over kongen av Tyrus. Mange mener at denne sangen har en parallell til Satan Djevelen. I denne sangen står det bl.a. følgende: «Jeg gjorde deg til en strålende og vernende kjerub. Du var på det hellige gudefjell og vandret mellom funklende steiner. Fra den dagen du ble født, var du hel i din ferd, inntil det ble funnet urett hos deg. Din store handel førte med seg at du ble fylt av vold og begynte å synde. Da støtte jeg deg bort fra gudefjellet og gjorde ende på deg, du vernende kjerub, mellom de funklende stjerner. Din skjønnhet gjorde deg hovmodig, og fordi du var så strålende, forspilte du din visdom.» Dette får noen til å trekke den slutning at Satan Djevelen sannsynligvis var en kjerub før han begynte å motarbeide Gud.

Annen bruk av ordet

I kunst i vår moderne tid framstilles kjerubene ofte som uskyldige barneengler. På engelsk sikter ordet cherub gjerne til et slikt vesen eller en statue av et slikt vesen.
Kjerub har gitt navnet til det norsk-engelske indiebandet Cherub.
Yamen

Yamen (forenklet kinesisk: 衙門, tradisjonell kinesisk: 衙門; pinyin: yámén) er navnet på visse myndighetsseter i det keiserlige Kina. Blant de oppgaver som hørte inn under en lokal- eller prefektur-yamen var det lokale finansvesen, offentlige arbeider, sivil- og straffejustis og kunngjøring av keiserlige dekreter. På provinsnivå var det en større differensiering slik at embedspliktene ble fordelt på en rekke forskjellige kontorer.
Bygningsmessig var en yamen som regel bestående av en inngangsportal, en åpen plass og en hall. I tilslutning lå kontorer, arrestceller og lagerrom, Vanligvis bodde den stedlige embedsmann (mandarinen) inne på yamenområdet med sin familie. Særlig under Qing-dynastiet var dette gjennomført, da det gjaldt at mandarinen skulle skjermes fra de interessekonflikter som kunne oppstå dersom han bodde ute blant den øvrige lokale befolkning.
De klassiske yamen bortfalt etter revolusjonen i 1911/12, særlig fordi de mange krigsherrer tilrev seg den egentlige myndighet. Under Sun Yat-sen ble det skapt nye forvaltningsstrukturer som i noen grad grep tilbake til yamenkonseptet.
På folkemunne benyttes fremdeles uttrykket på kinesisk, generelt om offentlige kontorer, men det er tildels blitt negativt verdiladet, med konnotasjoner til arrogant og inkompetent byråkratvelde.
Buteo

Biologi

Artene kjennetegnes av middels størrelse og brede vinger. Noen kan forveksles med ørner, men de skiller seg fra disse gjennom mindre størrelse og kortere vinger. De fleste artene er trekkfugler.
Fylkesvei 398 (Rogaland)

Fylkesvei 398 i Rogaland gikk mellom Fiskepiren og Klubbgata i Stavanger. Veien var 0,4 km lang og gikk gjennom Langgata, Pedersgata, Nytorget og Hospitalgata.
Den har blitt omklassifisert til kommunal vei, og har fått nummeret Kv398, bortsett fra Pedersgata og Nytorget som er nummerert Kv2209.
Hasnæs-skipet

Hasnæs

Den danske halvøya Hasnæs på den jyske østkysten ved Ebeltoft mellom Ebeltoft vig og Kattegat har et noe spesielt terreng som skyldes de lokale forholdene. Mot sør ligger en bred slette som består av strandvoller, som hadde vært utgravd av lokale innbyggere. Der ble forskjellige vrakrester etter flere båter og skip funnet, noen var tatt vekk og senere funnet og dokumentert. Bare to vrak har blitt nøyaktig dokumentert og undersøkt i en arkeologisk utgraving i 1961.

Hasnæs I

Det første vraket som ble dokumentert, er et mindre fartøy også kalt Hasnæs-båten bygget av eik med surrede spanter, bruddstykker av bordlegningen og to åretoller. Dette vraket har blitt datert til å være fra cirka 500-600 e.Kr. Restene ble funnet omkring 160 meter fra den nåværende kystlinjen ved Øer hage.

Hasnæs II

Innleiret i sanden omkring 50 meter fra den nåværende kystlinjen ved Øer hage ble større vrakrester funnet. Som et større fartøy ble dette omtalt som Hasnæs-skipet, som formodentlig var et krigsskip av samme type som Skuldelevskipene Skuldelev 3 og Skuldelev 5 fra vikingtiden. Dateringen av vrakrestene beviste at skipet var bygget cirka 990 e.Kr.
Lite er bevart av skipet, men det ble funnet et kjølsvin med en «sliske» ned mot mastesporet og en langsgående forsterkning på cirka 8,5 meter, et trekk som er karakteristisk for de store langskipene som en skeid. Avstanden mellom spantene var på 80 til 83 cm, dermed kjente man vikingskipets indre rom-avstand mellom roerne.
På stranden hadde skipet blitt trukket opp og dels opphugget. Spor etter opphuggerens øks var fremdeles å finne på de enkelte deler som hadde blitt funnet under utgravingen i 1961.
Brenskea

Utseende

Små, avlange, blanke, brune biller. Hodet har en framskytende tann midt på forkanten. Pronotum er ovalt, grovt og kraftig punktert. Dekkvingene er jevnbrede og  har nokså kraftige punktrader. Beina er kraftige gravebein, leggene på forbeina med tre kraftige tenner. Undersiden er fint hårete.

Levevis

De voksne billene kommer til lys om natten.

Utbredelse

Artene er utbredt i den Palearktiske økosonen (Kasakhstan).
Romeo (Ketil Stokkans sang)

Melodi Grand Prix

Sangen var én av rundt 750 melodier som ble sendt inn til Melodi Grand Prix 1986, og den ble plukket ut til å delta i den norske finalen i Stavanger Forum lørdag 22. mars 1986. Der var den det andre bidraget ut på scenen, og etter at sju juryer hadde stemt, vant «Romeo» med 70 poeng. Den ble dermed Norges bidrag til Eurovision Song Contest i Bergen samme år.
Utdypende artikkel: Melodi Grand Prix 1986
Pseudoparoplia

Utseende

En liten, forholdsvis smal, mørkbrun oldenborre, kroppen nesten fullstendig dekket med smale, brungule skjell. Hodet er trapesformet og nokså flatt. Pronotum er avrundet, ganske blankt. Dekkvingene er nokså jevnbrede, bakbeina store og kraftige som vanlig hos Hopliinae.

Utbredelse

Slekten er endemisk for Madagaskar.
Der Verrat

Der Verrat er en bok av forfatteren Sebastian Haffner. Den ble første gang utgitt i 1968 under tittelen „Der große Verrat“ som en serie i tidsskriftet Stern. I 1969 fulgte en bokutgivelse med tittelen  „Die verratene Revolution – Deutschland 1918/1919“. Senere benyttede titler har vært „Die deutsche Revolution 1918/1919“ og „1918/1919 – eine deutsche Revolution“.
Erter, Kjøtt og Flesk

Erter, Kjøtt og Flesk (etablert 1972 i Tromsø, nedlagt 1975) var en norsk vise- og rockegruppe. Musikere som var med innbefatter initiativtakerne Bjørn Vassnes og Jens Harald Eilertsen, samt Jan Arvid Johansen, Espen Haugen og Odd Arvid Eilertsen. I tillegg medvirket Turid Pedersen, Yngve Jørgensen, Luis Gambolini, og Yngve Moe. De utga egne komposisjoner med norske tekster, blant annet av André Bjerke. Gruppen var oppvarming for Fairport (1975). De hadde 30-årsjubileum på Festspillene i Nord-Norge (2002).